NaiveNeuron/SloPal huggingface dataset:
Žiga, Peter, podpredseda NR SR (2024-02-01):
Vážené panie poslankyne, vážení páni poslanci, budeme pokračovať v popoludňajšom rokovaní druhého dňa 9. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa Trestný zákon, tlač 106. Máme zastúpenie predkladateľa a poprosím aj spoločného spravodajcu pána poslanca Gašpara, aby zaujali svoje miesta. Dnes dopoludnia neukončil svoje vystúpenie v rozprave poslanec Igor Matovič, ktorému teraz odovzdávam slovo. Nech sa páči. Ešte pred tým s procedurálnym návrhom, pán poslanec Dubéci, vidím vás.
Müllerová, Emília, poslankyňa NR SR (2015-09-24):
Ale tu nejde hlasovacie!
Jasaň, Viliam, poslanec NR SR (2013-12-03):
Ďakujem pekne. Ja budem taký stručný a dotknem sa len tej časti, kde hovoril o tom, čo sme my zapríčinili. Ja som už vekovo starší, ja si už veľa pamätám, my sme vekove približne rovnakí, takže zrejme si to pamätáte aj vy. Pamätáte si, čo ste urobili s poľnohospodárstvom, keď váš minister bol vo vláde, tam na začiatku, krátko po revolúcii? Kde prišlo o miesta sedemdesiattisíc zamestnancov, čo ste s tým urobili? Pamätáte si, keď váš podpredseda vlády a minister prepustil päťtisícpäťsto zamestnancov železníc s tým, že im povedal: ´Nebojte sa, nikto neskončíte na úrade práce, máme pre vás pripravené miesta.?´ Tí sú doma. A to sú tí päťdesiat- a viacroční, to je väčšina z nich takých. Skúste ísť za nimi. Viete, a už to tu povedal kolega Jarjabek, nebudem to opakovať, že choďte do tých priamych volieb a uvidíte, či vám dajú hlas tí ľudia, či nedajú. Lenže vy sa bojíte. A keď idete ako váš europoslanec, ako váš poslanec Národnej rady do župných, tu asi platí to, čo ste povedali, že si uvedomili, že netreba dva mandáty, tak ľudia im hlas nedali, nedostali sa. A zle ste počúvali pána ministra Richtera, veľmi zle, lebo on spomínal aj skupinu päťdesiat- a viacročných. Áno, spomínal. A táto vláda pripravuje projekty aj pre týchto ľudí. Ale to, čo ste vy zničili v tom poľnohospodárstve, to sa len ťažko niekoľko rokov bude naprávať. A posledná taká moja poznámka, to sa skôr týka vášho predrečníka, ale poviem to vám, lebo vy ste hovorili o tom zníženom, o tých platoch. Ak je tu poslanec, ktorý 24 rokov berie poslanecký nadštandardný plat a nás tu bude poučovať o tom, čo je solidarita... (Prerušenie vystúpenia časomerom.)
Mizík, Stanislav, poslanec NR SR (2019-09-25):
Ďakujem za slovo. Povedali ste, že treba hľadať hranicu, keď je jedno právo nahrade..., nadradené nad druhým právom. No, je to tak. Je to boj filozofií. Ale pokiaľ viem, naša európska civilizácia je založená tisíce rokov na kresťanskej filozofii. A podľa mňa áno, kresťanská tradícia má byť určujúca v tomto európskom priestore. Čo sa týka tých buldozérov, ktoré ste spomenul. Podľa mňa to bolo trošku od veci. Nech si niekto postaví na vašom pozemku, na vašej pôde, na vašej záhrade nelegálnu chatrč a uvidíme vašu toleranciu. Toľko k tomu, čo ste sa, čo ste reagoval na pána Krupu. A ešte sa vrátim, ešte raz sa vrátim k tomu, že jedno právo je nadradené nad druhým. No aj právo Európskej únie je nadradené nášmu slovenskému právu. Kto sa na to pozerá tak, niekto sa na to pozerá tak. Váš prejav podľa mňa nebol konštruktívny, aspoň podľa mňa. Ale vy máte právo na svoj názor. Ďakujem za slovo.
Osuský, Peter, poslanec NR SR (2017-03-28):
Ďakujem pekne, pán podpredseda. No, kolega Číž, pekne ste vytiahli Akira Kurosawu a jeho Zlatú palmu v Cannes. Ten Rašomon skutočne mal za námet relativizáciu pravdy a to aj bolo presne to, čo ste robili ako nosnú časť svojho desaťminútového vystúpenia, relativizovali ste pravdu. Povedali ste napríklad, že Mečiar sa prispôsobil tým, že rozdelil republiku s Klausom. No obidvaja sa prispôsobili akurát k tomu, že vedeli, že keby prišlo na povinné, z ústavy povinné referendum, tak je vysoko pravdepodobné, že sa tá republika nerozdelí, a preto sa prispôsobili vlastnej obave a túžbe po moci a tú republiku rozdelili bez vôle občanov, ktorá mala, samozrejme, byť. Je pekné, že hovoríte, ako tá koalícia KDH, SDKÚ sprivatizovala a vylúpila. To je tiež taký rašomonovský pohľad na pravdu. Nespomínate si náhodou, v akej strane bol občan Rezeš a čo dostal? Dostal trafiku alebo zmrzlináreň, alebo ako to bolo s tou privatizáciou fabriky, o ktorej predtým povedal Ducký, že bez nej nepostavíme ani plechový plot, takže všetko rozdalo SDKÚ, predtým sa nič nedialo, vtedy nikto nič nedostal? Je ináč pekné, keď hovoríte znevažujúco o prezidentovi Kováčovi ako o ikone. No, musím povedať, že pri svojej opätovnej kandidatúre dopadol podobne i skutočná ďalšia veľká ikona Lech Walesa, ktorý prehral s komunistom Kwaśnievským. Ale aby sme nechodili po príklady žiarivých ikon priďaleko, poznám jednu žiarivú ikonu, ktorá prehrala s totálnym začiatočníkom v politike 60 : 30, čo je teda pomerne spľachovák. Takže keď už hovoríme o biednych výsledkoch v prezidentských voľbách, nemali by ste veľmi hádzať kamením, keď ste v sklenenej veži. (Potlesk.)
Fecko, Martin, poslanec NR SR (2013-01-29):
Áno, pán kolega, ďakujem za doplnenie faktickou. Ja som to bral naprieč existenciou Slovenskej republiky, aby sme si ujasnili, kam sa chceme dostať, aký je náš cieľ. Takže to, že jedna vláda si to po svojom vysvetľuje, druhá zase po svojom, to mňa nenapĺňa odpoveďou na otázku, k akým cieľom a k akému jasnému cieľu smeruje táto republika v jednotlivých oblastiach. Ďakujem.
Pellegrini, Peter, predseda NR SR (2015-09-29):
Budeme pokračovať v prerušenom rokovaní, a to záverečným vystúpením v prípade, že je záujem vystúpiť k prerokovanému bodu, ktorým je návrh poslancov Národnej rady Slovenskej republiky Petra Pellegriniho, Miroslava Číža a Jany Laššákovej na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov . Pán navrhovateľ, chcete vystúpiť a zhodnotiť rozpravu? (Reakcia navrhovateľa.) Nech sa páči, máte slovo.
Laššáková, Jana, podpredsedníčka NR SR (2014-05-29):
Nech sa páči, pán poslanec Huba, máte slovo.
Blanár, Juraj, podpredseda NR SR (2021-03-31):
Prezentujte sa a hlasujte, páni poslanci a pani poslankyne, o zákone ako o celku. (Hlasovanie.) 140 poslancov prítomných, za hlasovalo 95, proti nebol žiaden poslanec, zdržalo sa 45 poslancov, všetci hlasovali. Konštatujem, že sme schválili návrh novely zákona č. 504/2003 Z. z. o nájme poľnohospodárskych pozemkov. Ďakujem, pán spravodajca, za uvádzanie hlasovania. Pristúpime k hlasovaniu o bode 55 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení a dopĺňa stavebný zákon, č. 390. Dávam teraz slovo spoločnej spravodajkyni z výboru pre verejnú správu a regionálny rozvoj pani poslankyni Zite Pleštinskej, aby hlasovanie uvádzala. Nech sa páči, pani spravodajkyňa. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa menia a dopĺňajú niektoré zákony , tlač 390.]
V. Jánoš, poslanec: (2007-10-25):
Poviem snáď len jednu vec. To neustále spochybňovanie verejného záujmu je už pre mňa nepochopiteľné z vašej strany. Toto nie je len v súvislosti s momentálne predloženým zákonom, ale to je aj s predloženým zákonom na výstavbu diaľnic a rýchlostných komunikácií. Ja poviem len jednu svoju myšlienku a som o nej presvedčený. Bez verejného záujmu, a nielen v Slovenskej republike, ale aj v iných vyspelých krajinách Európskej únie, myslím si, že by to boli iba obyčajné banánové republiky, ak by sa nepresadzoval aj verejný záujem. Takže, prosím vás pekne, donekonečna tu opakovať súkromný záujem, samozrejme, my vieme a vieme definovať aj v zmysle ústavy, čo je súkromné vlastníctvo. Takže si vyprosím  akékoľvek poučovanie v budúcnosti, pán poslanec.
B. Bugár, podpredseda NR SR: (2004-10-19):
J. Banáš, poslanec: Pán kolega, možno mi neuveríte, ale ja vám skutočne zo srdca prajem, aby ste sa v ďalších voľbách stali predsedom vlády Slovenskej republiky a z titulu tejto vašej novej funkcie dokázali nastoliť celosvetový mier a raj na zemi. Ja vám dávam verejný prísľub, že keď sa vám to podarí, tak budem v ďalších voľbách hlasovať za stranu Smer. Dovoľte, aby som povedal ešte tri poznámky. Prvá. Všetci vieme, Saddám Husajn od prvej vojny v zálive ignoroval 17 rezolúcii OSN a inšpektorov OSN pustil do krajiny len pod tlakom Aliancie, respektíve Spojených štátov a Spojených národov. Používať termín, že Dzurinda je klamár, je podľa mňa dosť silné, pretože rovnako Dzurinda, takisto všetci predsedovia vlád všetkých členských krajín NATO aj Európskej únie, teraz nehovorím o tom, či poslali vojakov do Iraku, alebo nie, reagovali na informácie CIA, Mosadu, BND a všetkých tajných služieb. To, že sa potom ukázalo, že tieto informácie neboli správne, je iná vec, ale boli pôvodne a na základe nich všetci politici rokovali. Teda „jednali“. Posledná poznámka. Musím povedať že váš prejav, teda dovtedy, kým som ho stačil sledovať, bol veľmi impresívny, ale má jednu chybu krásy. Mali ste ho povedať 18. 6. 2003, keď sme tu hlasovali o vyslaní našich vojakov do Iraku, pretože medzi 114 poslancami, ktorí boli za, či ktorí boli proti, či ktorí sa zdržali, vaše meno nevidím, takže mám taký silný pocit, prepáčte, že ste sa proste alibisticky vyparili, aby ste nemuseli vtedy svoj názor povedať. Teraz ste ho povedali. Ďakujem vám.
Jílek, Rastislav, poslanec NR SR (2020-11-24):
Navrhujem termín hlasovania zajtra o jedenástej hodine.
Hrnčiar, Andrej, podpredseda NR SR (2017-04-07):
No tak vy cez váš čas urážate poslancov...
Kollár, Boris, predseda NR SR (2022-12-22):
Prosím, prezentujme sa a hlasujme. (Hlasovanie.) Prítomných 136 poslancov, za 44, proti 2, zdržalo sa 89, nehlasoval 1. Uvedený návrh sme neschválili.
Federič, Igor, poslanec NR SR (2019-10-15):
Ďakujem pekne. Vážený pán predsedajúci, v rozprave vystúpil jeden poslanec, pán poslanec Galek, pričom bol podaný jeden pozmeňujúci návrh od dotyčného pána poslanca. Pán predsedajúci, keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv hlasovať o skrátení lehoty podľa § 83 ods. 4 rokovacieho poriadku.
Blanár, Juraj, podpredseda NR SR (2021-03-18):
Ďakujem. Ospravedlňujem sa, pán kolega Kočiš, ale už nie je možné reagovať pri záverečnom slove na pána predkladateľa. Takže, páni, ďakujem vám. Prerušujem rozpravu o tomto bode. Vážené kolegyne, kolegovia, budeme pokračovať druhým čítaním o návrhu poslankyne Anny Zemanovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, pod parlamentnou tlačou 392 a spoločná správa pod tlačou 392a. Teraz by som rád dal slovo pani predkladateľke Anne Zemanovej, ktorú však v rokovacej sále nevidím. Chcem sa spýtať kolegov, či nemajú vedomosť o nej, či sa niekde nablízku nenachádza. Takže konštatujem, že nie je v sále, takže jej bod prepadáva. Procedurálny návrh – pán poslanec Boris Susko. Nech sa páči.
Bugár, Béla, podpredseda NR SR (2017-09-14):
Nech sa páči, prezentujme sa a hlasujme o návrhu ako celku. (Hlasovanie.) Prítomných 135 poslancov, za 85, proti 23, zdržalo sa 27 poslancov. Návrh sme schválili. Teraz prosím pána poslanca Bagačku, aby uviedol hlasovanie v druhom čítaní o návrhu poslancov Antala, Bugára, Gála na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní (tlač 577). Nech sa páči. (Hlasovanie o návrhu poslancov Národnej rady Slovenskej republiky Petra Antala, Bélu Bugára a Gábora Gála na vydanie zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 577.)
Pfundtner, Edita, poslankyňa NR SR (2011-04-05):
Nakoľko v druhom čítaní boli schválené doplňujúce a pozmeňujúce návrhy, na návrh gestorského výboru ako spoločný spravodajca, resp. na základe splnomocnenia gestorského výboru ako spoločný spravodajca podávam návrh na hlasovanie o skrátenom konaní, aby sa tretie konanie mohlo konať vzápätí. Takže, pán predseda, prosím, dajte hlasovať o skrátení lehoty podľa § 84 ods. 2 rokovacieho poriadku, aby sa tretie konanie mohlo konať vzápätí. Ďakujem.
Šimečka, Michal, podpredseda NR SR (2024-04-16):
Ďakujem a ešte než dám slovo pánovi poslancovi Ferenčákovi, tak by som chcel veľmi pekne u nás privítať návštevníkov z Kysuckého Lieskovca. (Potlesk.) Vitajte! Ktorých pozval pán poslanec Janckulík. Ale je tu aj iný rodák z Lieskovca, aj pán poslanec Truban, takže vitajte, a myslím, že je veľmi dobré, že máte možnosť počuť práve túto rozpravu k tomuto bodu. Ďalej vystúpi pán poslanec Ferenčák.
Hatráková, Katarína, poslankyňa NR SR (2020-11-25):
Môžme dať hlasovať? Uhm. Áno. Prosím, dajte hlasovať, prosím, dajte hlasovať o návrhu zákona ako o celku, gestorský výbor odporúča schváliť.
Kyselica, Lukáš, poslanec NR SR (2023-01-26):
Ja sa chcem spýtať publika, či je všeobecný súhlas na nejakú hodinku záverečného slova. Keď nie, tak nie. Nie je. Ďakujem.
Blanár, Juraj, podpredseda NR SR (2021-06-23):
Na vaše vystúpenie bude reagovať s faktickou poznámkou pani poslankyňa Mária Šofranko. Nech sa páči.
Paška, Pavol, predseda NR SR (2014-01-30):
Vaša reakcia, pán poslanec.
Žiga, Peter, podpredseda NR SR (2023-12-13):
Pán poslanec Vančo, keďže ste podali procedurálny návrh a kolegovia Stredák a Stuška mi avizujú, že nesúhlasia so všeobecným súhlasom a konštatujem zároveň, že nie sme uznášaniaschopní, o vašom návrhu dám hlasovať zajtra o sedemnástej hodine. (Reakcie z pléna.) Pán poslanec Szalay.
Choma, Igor, poslanec NR SR (2019-03-27):
... takže dajte, prosím, hlasovať o návrhu zákona ako o celku s odporučením gestorského výboru schváliť.
Glváč, Martin, podpredseda NR SR (2019-10-15):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec.
Laššáková, Jana, podpredsedníčka NR SR (2013-09-17):
Tak, pán poslanec Sulík. Poprosím vás, zapnite pána poslanca Sulíka.
Blanár, Juraj, podpredseda NR SR (2023-05-24):
Evidujem vašu prihlášku do rozpravy, pani poslankyňa, avšak pred tým, ako ju otvorím, ešte poprosím spravodajcu za gestorský výbor pre pôdohospodárstvo a životné prostredie pána poslanca Martina Fecka, aby predniesol spravodajskú informáciu k tomuto návrhu zákona. Nech sa páči.
Grendel, Gábor, podpredseda NR SR (2023-05-17):
Pán poslanec Vladimír Faič.
Laššáková, Jana, podpredsedníčka NR SR (2015-03-11):
Pán poslanec Čaplovič, nech sa páči.
Beluský, Martin, poslanec NR SR (2021-10-05):
Ďakujem za slovo, pán podpredseda. Pán prokurátor, chcel by som sa vrátiť ešte k tej debate, ktorú ste mali v piatok ohľadne toho uznesenia Generálnej prokuratúry, v ktorom sa, v ktorom sa teda konštatuje, že bol porušený zákon, a zrušili si tam, zrušili sa právoplatné uznesenia vyšetrovateľov. Vy ste sa skôr vyjadrovali k tomu zneseniu ako takému samotnému, teda že vy tvrdíte, že generálny prokurátor na to nemal zákonnú právomoc, ale ja nechcem o tom polemizovať, či mal, alebo nemal, lebo pre mňa v tejto chvíli, a k tomu, čo sa chcem spýtať, to nie je podstatné, pretože to uznesenie je pre mňa len forma, ako som sa ja dozvedel tie informácie, ktoré sú tam napísané. Ja som sa vás skôr pýtal na ten obsah tých úradných záznamov, hlavne týkajúcich sa korupčnej činnosti Národného bezpečnostného úradu, na príklade, ktorých som vám chcel povedať alebo poukázať na to, že tí vyšetrovatelia si tie informácie v tých... úradné záznamy vymýšľali a že je dokázateľným spôsobom, dokázateľným spôsobom sa dá preukázať, že tie informácie sú úplne vymyslené, aj z tých samotných prepisov tých odposluchov je vidieť, že oni si to proste vymýšľali. K tomuto som sa, aby ste sa vyjadril, že či takýto spôsob je v poriadku a či by nebolo potrebné nejakým spôsobom proti tomu zasiahnuť. Ďakujem za odpoveď.
Grendel, Gábor, podpredseda NR SR (2021-09-28):
S faktickou poznámkou pani poslankyňa Bittó Cigániková.
Jarjabek, Dušan, poslanec NR SR (2021-09-21):
Ďakujem pekne (povedané so smiechom), ja sa budem snažiť byť ako fakticko-pragmatický a tiež sa odviniem od toho stretnutia, ktoré sme mali na výbore. Tam sme sa hlavne teda dozvedeli na tom výbore, že dôvodom toho prechodu z ministerstva kultúry na ministerstvo obrany sú peniaze. To bol taký ten hlavný lajtmotív, ktorý tam stále lietal, preto aj teda naša snaha, aby teda Múzeum Slovenského národného povstania si zachovalo ten význam, zachovalo si tú autoritu, zachovalo si tú autenticitu a zachovalo si to všetko, čím vlastne ono žilo tých ix rokov od svojho vzniku. Ten problém je ale v inej veci. To za to (povedané so smiechom), že sú tam delá, tanky a ja neviem čo všetko, to ešte neznamená, že by to malo patriť pod ministerstvo obrany, lebo taký tento pohľad je ako nesmierne zúžený a, by som povedal, až plytký. Ja by som ale chcel inú vec podotknúť. Viete, toto nie je dobré, že to ide preč z ministerstva kultúry, preto, lebo vlastne sa stráca význam ministerstva kultúry. Ministerstvo kultúry ako keby sa zbavovalo tých inštitúcii, ktoré patria pod ministerstvo kultúry, no a za chvíľu sa dozvieme, že tam nebude ani Národné divadlo, že tam nebudú vôbec ani divadlá a že tam nebudú ani všetky inštitúcie, Národná galéria a tak ďalej a tak ďalej. Proste znižuje sa význam ministerstva kultúry, to je to najdôležitejšie. No a viete, dnes tento krok na ministerstve kultúry obhajujú ľudia, ktorí, ktorí v múzeu neboli, vrátane pani ministerky kultúry, to treba podotknúť, ja som si veci zisťoval včera u dnes už bývalého riaditeľa, naozaj pani ministerka kultúry si nenašla čas, aby Múzeum Slovenského národného povstania navštívila a stretla sa tam so zamestnancami, a vôbec o týchto veciach sa nejakým spôsobom porozprávať, čo oni na to, lebo tí zamestnanci sú tiež veľmi dôležití v zmysle nájdenia nejakého názoru na túto inštitúciu. Toto všetko sa nekonalo, preto, ešte raz, posledná veta, peniaze treba ministerstvu kultúry... (Prerušenie vystúpenia časomerom.)
Plevíková, Zuzana, poslankyňa NR SR (2024-06-11):
Vážený pán predsedajúci, vážené pani poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpila v prvom čítaní ako určená spravodajkyňa k uvedenému návrhu zákona. Návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 9. septembra 2024. Zo znenia návrhu zákona je zrejmý účel navrhovanej úpravy. Ako určená spravodajkyňa odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Laššáková, Jana, podpredsedníčka NR SR (2012-10-17):
Pán minister, zaujmite miesto určené pre navrhovateľov a teraz dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, pani poslankyňu Ľubicu Roškovú. Nech sa páči, pani poslankyňa podajte spravodajskú informáciu.
Zemanová, Anna, poslankyňa NR SR (2018-10-23):
Karol, ďakujem veľmi pekne, že si tak skutočne dôsledne uviedol tento návrh zákona, ktorý tu spoločne predkladáme už niekoľkýkrát do Národnej rady, a verím, že príde doba, kedy bude vypočutý. Avšak čím neskôr, tým to bude pre celý región ťažšie, a preto naozaj vyzývam kolegov poslancov Národnej rady, hlavne z koaličnej partie, aby tento návrh zákona podporili. Pretože to, čo sa tam deje, bolo tu pomenované, aké sú dopady na zdravie, čo sa týka ovzdušia, ale je to aj podzemná alebo sú to aj vody, kde sa vlastne vypúšťajú tieto banské vody, ktoré obsahujú aj znečisťujúce látky z prevádzky do tokov. A v druhom rade je to aj veľmi ťažké poškodenie zdravia, prepáčte (rečníčka si odkašľala), je to aj veľmi ťažké poškodenie zdravia samotných baníkov. Ja to považujem za priam novodobé otrokárstvo, pretože títo ľudia, ktorí pracujú v veľmi náročných baniach, nebudú si môcť nájsť prácu nie z titulu, že by tej práce nebolo alebo inú prácu by nevedeli, ale jednoducho ich nezoberú z dôvodu, že majú tak podlomené zdravie z tejto ťažkej práce. A je podivuhodné, že v bani pracovať môžu a že bane ich naďalej zamestnávajú napriek týmto skutočnostiam. Tieto fakty si treba jednoznačne povedať. A to, aby došlo k útlmu ťažby z pohľadu teda dotácií zo strany štátu, podpory výkupu tohto uhlia, nech bane teda fungujú ďalej, nech, keď si nájdu nejaký odbyt, nikto nehovorí, že sa majú zatvoriť. V konečnom dôsledku tie rekultivačné práce ešte potrvajú pár rokov, takže práce... (Prerušenie vystúpenia časomerom.)
Mizík, Stanislav, poslanec NR SR (2020-04-24):
Povedali ste, takže hovorím k téme, povedali ste, že Milan Mazurek niektorých poslancov nabudil. To ste povedal pravdu. A ja by som dokonca povedal, že Joža Pročka dokonca odhalil. Odhalil jeho deviáciu. Ja som sa čudoval už vtedy, keď behal nahý po SNP. (Smiech v sále.) Pán Šeliga, vidno, že ste... (Prerušenie vystúpenia predsedajúcim.)
Hrnčiar, Andrej, podpredseda NR SR (2018-10-24):
Takže, vážené panie poslankyne, vlastne iba páni poslanci, pokračujeme v rokovaní. Prosím povereného overovateľa, aby oznámil výsledok tajného hlasovania o návrhu na voľbu členov Rady Slovenského pozemkového fondu navrhnutých výborom.
Galko, Ľubomír, poslanec NR SR (2017-06-20):
Musím odtiaľto, lebo nejde mi tam prihlásiť, by som vás poprosil, keby ste sa mi došli pozrieť. (Rečník sa premiestnil na vedľajšie miesto za predsedníckym pultom.) Pán kolega Glváč, nejaký rozšafný ste, tuším tiež mám taký pocit. Ja by som vás chcel tiež upozorniť na to, že my prerokúvame správu generálneho prokurátora a vy nás tu zaťažujete voľbou RTVS a zaťažujete nás tu tým, že kto je lídrom a nie je lídrom a bude lídrom. A ja by som tiež, si myslím, myslím si, že tiež by sa vám nepáčilo, keby som sa tu teraz postavil a začal by som tu, ja neviem, rozprávať niečo o tom, že ste kúpili drahé vrtuľníky a nezazmluvnili ste to, že ako tie vrtuľníky sem teraz majú dôjsť. A tiež by ste mi vyčítali, že to nesúvisí so správou generálneho prokurátora, jedine v tom prípade, že by vás chcel stíhať za to, vtedy teoreticky by to akože mohlo, ešte nejaký ten súvis by sme tam mohli nájsť. A napriek tomu to neurobím, že nebudem tu hovoriť, že ste ich kúpili úplne draho a že teraz proste to, ďalšie náklady má Slovenská republika, lebo jednoducho si ctím to, že prerokúvame správu generálneho prokurátora. Tak by som vás poprosil ako podpredsedu Národnej rady, keby ste boli príkladom, pán kolega Glváč. Ďakujem pekne. (Potlesk.)
Galek, Karol, poslanec NR SR (2016-05-18):
Dobrý deň. Vážené pani poslankyne, vážení poslanci, vážení prítomní, Výbor Národnej rady Slovenskej republiky pre hospodárske záležitosti ma určil za alternanta k návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 56/2012 Z. z. o cestnej doprave v znení neskorších predpisov (tlač 58). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte, prosím, všeobecnú rozpravu.
Blaha, Ľuboš, podpredseda NR SR (2024-06-12):
Pán poslanec Martin Šmilňák.
Bugár, Béla, podpredseda NR SR (2011-05-26):
Na vystúpenie pána poslanca s faktickými poznámkami štyria. Končím možnosť sa prihlásiť do faktických poznámok. Pani poslankyňa Jurinová, nech sa páči.
Krúpa, Juraj, poslanec NR SR (2021-05-13):
Ďakujem veľmi pekne, pán predsedajúci. Kolegyne, kolegovia, po opätovnom otvorení rozpravy, v rozprave spolu vystúpili traja poslanci, pričom bol podaný jeden pozmeňujúci návrh. Pán predsedajúci, keďže pozmeňujúci návrh bol podaný v rámci dnešnej rozpravy, dajte, prosím, hlasovať najprv o skrátení lehoty podľa § 83 ods. 4 rokovacieho poriadku.
Suja, Miroslav, poslanec NR SR (2022-03-30):
Ďakujem za slovo, pán predsedajúci. Pán minister Mikulec, vy ste hovorili, že iná firma povedala, že za tú cenu to nespraví. No keby ste na začiatku prišli za mnou, tak ja vám poviem, že to spravím o pol milióna lacnejšie a ešte milión zarobím. Koľko ste tých firiem oslovili iných, nie spriaznených, aby vám dali ponuku? Tak, prosím vás, takéto výhovorky si viete, pre koho nahajte? Pre tých, čo seno žerú, tam napravo od vás a nie pre nás. Viete, keby nie je charita, dobrovoľníci a samosprávy, tak tu máme na začiatku humanitárnu katastrofu a vy im neviete povedať ďakujem. Lebo vy ste na začiatku úplne zlyhal. Keby niet týchto ľudí, tých ľudí, čo spravili 22-tisíc porcií gulášu a potom ich nahradíte vybranou firmou. Ani ste sa nespýtali, či im môžte nejako pomôcť. Spraviť im s prepáčením posratý stan nad hlavou. To, že jedna krajina napadla druhú, vás neospravedlňuje, pán minister Mikulec. To absolútne! To, že hovoríte, že sa v minulosti kradlo a dochádzalo k zlyhaniam, to vás takisto neospravedlňuje. Vaše zlyhania nemôžte ospravedlňovať zlyhaniami predchádzajúcich vlád. Či je to v poriadku, keď kradli pred tým, budem aj ja? Toto sú aké výhovorky? Ja sa pýtam, prečo ste prišli o bezpečnostnú previerku, pán minister Mikulec. Viete prečo? Lebo ste obyčajný klamár! A klamárom my tu nemôžme veriť! Preto ste prišli o bezpečnostnú previerku. A to je veľká hanba! Hanba je, že OĽANO vás nevie vymeniť normálne v tichosti. A že svedkovia hovoria, že ste zobral 100-tisíc úplatok. To je čistý fakt, pán minister Mikulec. K tomu sa dajako nechcete vyjadrovať, ani sa to nevyšetruje. Nemal ste byť ministrom, malo sa to slušne vyšetriť. Máte zákon o mobilizácii, mohli ste tej firme zobrať všetky tie stany a postaviť tam a robiť to za pár desiatok tisíc. Prečo ste to neužil? Aha, lebo vaša blízka firma alebo kolegova v OĽANO by sa nenahrabala, že?! Hovoríte, že sme excelentná krajina. No my sme taká excelentná krajina, že za nášho premiéra sa hanbia premiéry okolitých štátov. Že francúzsky prezident mu ani nepodá ruku. Taká sme excelentná krajina! Toto je výsledok vašich dvoch rokov! A... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-05-16):
S faktickými poznámkami piati poslanci, šiesti. Uzatváram možnosť faktických poznámok. Nech sa páči, pán poslanec Sulík.
Pellegrini, Peter, predseda NR SR (2014-12-04):
Ďakujeme. Budeme pokračovať odpoveďami členov vlády na otázky poslancov podľa vyžrebovaného poradia. Poprosím pani podpredsedníčku, aby viedla rokovanie.
Kollár, Boris, predseda NR SR (2023-03-23):
Je, prosím, všeobecný súhlas? (Súhlasná reakcia pléna.) Ďakujem. (Reakcie z pléna.) Nie? Dávam o tom hlasovať. Dobre, však kľud, kľud. Zapnite, prosím pekne, pána poslanca Svrčeka.
Uhrík, Milan, poslanec NR SR (2016-09-21):
Ďakujem za vysvetlenie. Ešte mi napadla jedna taká kľúčová vec, ktorú by tiež bolo potrebné povedať, a to je ten, že väčšina verejných inštitúcií alebo teda orgánov štátnej správy, keď vyžaduje tieto výpisy, tak ich vyžaduje nie staršie ako tri mesiace. A je otázka, do akej miery sú výpisy nie staršie ako tri mesiace záväzné, keďže vieme, že zmena údajov v obchodnom registri trvá menej ako tri mesiace. To znamená, že keď mi niekto prinesie trojmesačný výpis z obchodného registra, ja aj tak v skutočnosti neviem, či ten papier je ešte stále aktuálny alebo už medzičasom sa zapisuje alebo zapísalo niečo iné. Čiže naozaj treba s ním niečo robiť a trošku tých podnikateľov odbremeniť od byrokracie. Ďakujem.
Schlosár, Rastislav, poslanec NR SR (2017-06-20):
Pán poslanec Marosz, ja budem reagovať v podstate len na vás, pretože vy ste to tak najlepšie zaklincovali, všetky tie obvinenia, že my nejakým spôsobom spolupracujeme so SMER-om, čo má dokazovať aj naše dnešné hlasovanie. Vy ste, vy ste vyslovene rodený demagóg a klamár, lebo vy tam sedíte so mnou na tom ústavnoprávnom výbore a vy dobre viete, ako to bolo vtedy, keď ste požadovali, aby bol predvolaný špeciálny prokurátor Kováčik. Vy viete, že na tom prvom zasadaní, keď ste to požadovali, som sa naozaj nezúčastnil, riadne som sa ospravedlnil, ale zabudli ste povedať ešte ďalšie dve veci, že odvtedy sa uskutočnili ďalšie dva ústavnoprávne výbory, kde ste takisto toto navrhli, aby bol predvolaný špeciálny prokurátor, a vtedy som hlasoval spolu s vami, teda spolu s opozíciou, aby pán Kováčik sem na výbor prišiel. Len prečo ste nepovedali aj B a C, hej, teda aj o týchto ďalších výboroch? Prečo ste toto zamlčali?
Kotleba, Marian, poslanec NR SR (2016-03-23):
Pani poslankyňa Petrík, pre nás v Ľudovej strane Naše Slovensko nie sú podstatné mená, ale hodnoty, a preto, aby sme mohli teda zahlasovať za vaše zaradenie do toho výboru, ako to navrhujete, potrebujem od vás počuť odpoveď na váš postoj alebo na tieto štyri otázky, teda k týmto témam: Aký je váš postoj ku gender ideológii, aký je váš postoj ku adopcii detí homosexuálmi, aký je váš postoj ku registrovaným partnerstvám a aký je váš postoj ku zabíjaniu nenarodených detí. Ďakujem.
Hrnčiar, Andrej, podpredseda NR SR (2018-11-28):
Pán poslanec Mizík.
Laurenčík, Milan, podpredseda NR SR (2021-05-05):
Ďakujeme, pán poslanec. Zaujmite miesto pre navrhovateľov. Ja teraz dám slovo pánovi spravodajcovi, ktorého určil navrhnutý gestorský výbor pre financie a rozpočet, pánovi poslancovi Milanovi Kuriakovi. Nech sa páči.
Brixi, Otto, poslanec NR SR (2015-03-17):
Ďakujem pekne. Pán kolega Érsek, ja nemôžem, v mnohom to, čo ste povedali, teda s mnohým tým, čo ste povedali, nesúhlasiť. Áno, ja súhlasím aj s tým, že tri centrá na podporu športovcov sú veľa, súhlasím s tým, že Tipos by mal dávať, súhlasím s tým, že ten model financovania športov, zväzov, klubov, úspešných športovcov by mal byť úplne iný. Ja verím tomu, že sa raz k tomuto celému dostaneme. Ale skúsim len čisto faktograficky odpovedať na tie také tri okruhy, ktoré ste definovali, a to sú tie socialistické hry, na ktoré teda za oných čias vyslali našich športovcov. Áno, ja súhlasím s tým, čo hovoríte, je to na posúdení ľudí, ktorí možno majú taký širší vekový záber, ako mám ja s pánom poslancom Martvoňom. Ale áno, keď v druhom čítaní bude vôľa a nájdeme tam schodnú cestu, poďme sa baviť o tom, že tých ďalších 30, 40 ľudí, ktorí sa umiestnili a majú morálne právo, aby požívalo takýto dôchodok, spravme pozmeňovák a kľudne to predložme. Máte moje čestné slovo, že aj na týchto ľudí sa nezabudne, pokiaľ sa dohodneme, že sa na nich nezabudnúť má. Čo sa týka samotného počtu športovcov, ktorých sa to týka. Ak zoberieme, že iba olympionikov, paraolympionikov a deaflympionikov je zhruba 70 – 80 ľudí od toho roku ´52 až do súčasnosti, plus tam máme majstrov sveta, majstrov Európy, tak sa môže jednať cca okolo 250 do 300 ľudí v celej tej kategórii športovcov, a to nie je málo. Čo sa týka výsluhových dôchodkov, my nejdeme dávať peniaze tým, ktorí už beztak sú zabezpečení sociálne dobre. Či z pohľadu prijímania vlastného dôchodku, ktorý majú odrobený, alebo z pohľadu dôchodku, ktorý poberali ako športovci, či teda vojaci, policajti, alebo ktokoľvek, kto má prepožičanú hodnosť. Cieľom tohto zákona je jedine motivovať mladých športovcov a ukázať, že štát sa na nich nevykašle, a poďakovať sa tým, ktorí pre tento štát už niečo urobili.
Paška, Pavol, predseda NR SR (2013-06-25):
Pán poslanec Kuffa.
B. Bugár, podpredseda NR SR: (2006-04-20):
(Hlasovanie.) Prítomných je 127 poslancov, za 123, zdržali sa 3, nehlasoval 1. Sme v treťom čítaní . Otváram rozpravu a pýtam sa, či sa hlási niekto do rozpravy s legislatívnotechnickými alebo jazykovými úpravami. Antivírusový systém, jediný. Takže vyhlasujem rozpravu za skončenú. Nech sa páči, pán poslanec.
Kollár, Boris, predseda NR SR (2023-01-31):
Prosím, prezentujme sa a hlasujeme. (Hlasovanie.) Prítomných 127 poslancov, za 98, proti žiadny, zdržalo sa 28, nehlasoval 1. Uvedený návrh sme schválili. Teraz s procedurálnym návrhom vystúpi pán poslanec Erik Tomáš.
Bugár, Béla, podpredseda NR SR (2016-10-27):
Nech sa páči, prezentujme sa a hlasujme. (Hlasovanie.) Prítomných 136 poslancov, za 30, proti 4, zdržalo sa 102 poslancov. Konštatujem, že návrh nebol schválený. Teraz prosím pána poslanca Mihála, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa, tlač 274. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov a ktorým sa dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 274.)
Kondrót, Maroš, poslanec NR SR (2018-10-16):
Ďakujem pekne, pán predsedajúci. Vážený pán minister, vážené panie poslankyne, vážení páni poslanci, Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (tzv. atómový zákon) a o zmene a doplnení niektorých zákonov v znení neskorších predpisov, máme to ako tlač 1067, podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky. Národná rada Slovenskej republiky uznesením č. 1315 z 11. septembra 2018 pridelila predmetný návrh zákona na prerokovanie týmto výborom: ústavnoprávnemu výboru a Výboru Národnej rady Slovenskej republiky pre hospodárske záležitosti. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením č. 438 z 9. októbra 2018 a Výbor Národnej rady Slovenskej republiky pre hospodárske záležitosti uznesením č. 284 z 15. októbra 2018. Z uznesení výborov Národnej rady Slovenskej republiky uvedených pod bodom III tejto správy vyplýva 22 pozmeňujúcich a doplňujúcich návrhov. Gestorský výbor navrhuje, aby sa hlasovalo spoločne o bodoch 1 až 22 s odporúčaním gestorského výboru schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie a o zmene a doplnení niektorých zákonov v znení neskorších predpisov schváliť v znení pozmeňujúcich a doplňujúcich návrhov uvedených v spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 292 zo 16. októbra 2018. Týmto uznesením výbor zároveň poveril spoločného spravodajcu Maroša Kondróta predložiť návrhy podľa § 81 ods. 2, § 83 ods. 4 a § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, skončil som. Otvorte, prosím, rozpravu.
Kollár, Boris, predseda NR SR (2022-06-28):
Ďakujem. Chce sa vyjadriť k rozprave spravodajca? Nech sa páči.
Malatinec, Roman, poslanec NR SR (2024-09-10):
Ďakujem veľmi pekne. Pán predsedajúci, dajte, prosím, hlasovať o doplňujúcom návrhu poslanca Hargaša.
Košútová, Magda, poslankyňa NR SR (2011-06-29):
Ďakujem pekne. Pán kolega, ja si pamätám, možnože tým, že som už staršia, že do roku 1994 platili ešte z dôb minulého režimu normy, ktoré nedovoľovali, aby klobásy obsahovali múku, aby jogurt obsahoval škrob a podobne. Tieto normy boli zrušené. A odvtedy je doslova džungľa v potravinách. Potraviny sú dneska samá „náhražka“, kravský tuk je nahradzovaný tukom rastlinným, sójovým, mlieko, ktoré je veľmi podobné emulzii na chladenie obrábacích nožov, sa nezrazí, pretože sa ani z neho nedá urobiť žiadny domáci jogurt. Takisto je to so šľahačkou, takisto je to s párkami, takisto je to s ostatnými potravinami. V supermarketoch sa predávajú potraviny, ktoré majú prejdenú záručnú dobu. Keď tam vidia, že mäsu ide končiť, jednoducho ho očistia octovou vodou, naložia ho do marinád a predávajú ho ako špeciality k letnému grilovaniu. Môžeme povedať, že jeme božské potraviny, ani Boh nevie, čo v nich je. To, čo bolo kedysi štandardom, je dneska luxusom a taký luxus si niektorí ľudia nemôžu dovoliť. Verím preto, že zákon, ktorý sa prijme, bude v prospech obyvateľov, pretože skutočne je lepšie spraviť tak, aby ľudia jedli zdravé potraviny, aby sme nemuseli potom dávať drahé financie a veľké finančné prostriedky na liečenie chorôb, ktoré tým následne vznikajú. Ďakujem.
P. Hrušovský, predseda NR SR: (2004-09-10):
Prosím, prezentujme sa a hlasujme. (Hlasovanie.) 117 prítomných, za 91, proti 2, zdržalo sa 22, nehlasovali 2. Návrhy zo spoločnej správy sme schválili. Prosím ďalší návrh.
P. Paška, predseda NR SR: (2008-09-10):
(Hlasovanie.) 142 prítomných, všetci boli za. Pridelili sme návrh zákona výborom a určili lehoty. Pán poslanec Senko bude pred obedňajšou prestávkou posledným spravodajcom, ktorý uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov , je to tlač 746.
Laurenčík, Milan, podpredseda NR SR (2021-11-02):
Pán poslanec, vyjadrujte sa k predrečníkovi. Takisto, ako ste skonštatoval, že aj vy si môžete myslieť, ja si môžem myslieť, čo chceme. (Výkriky z pléna.) Môžte si, môžte to prečítať, ja požiadam organizačný odbor, aby autorizoval text pozmeňujúceho návrhu, ak tam bude rozdiel, tak vyvodíme patričné následky a pán predkladateľ to prečíta ešte raz. Teraz pokračujeme. Ďalšiu faktickú poznámku má pán poslanec Štefan Kuffa, nech sa páči.
Lipšic, Daniel, poslanec NR SR (2016-03-23):
Sľubujem. (Potlesk.)
Z. Simon, minister pôdohospodárstva SR: (2006-04-19):
Vážený pán predsedajúci, vážený pani poslankyne, chcem vysloviť poďakovanie všetkým, ktorí pri prerokovaní predmetného návrhu zákona v určených výboroch uplatnili pripomienky, ktoré predmetný návrh vylepšujú, a pochopenie nutnosti zavedenia nového systému v spoločnej poľnohospodárskej politike, prostredníctvom ktorej sa bude realizovať podpora z fondov Európskej únie. Vzhľadom na uvedenú skutočnosť dovoľujem si požiadať vážené auditórium o vyslovenie podpory a súhlasu s predloženým návrhom zákona. Ďakujem vám za pozornosť, vážený pán predsedajúci, skončil som.
Svrček, Miloš, poslanec NR SR (2021-05-03):
Pán poslanec Takáč, ďakujem ti za tvoje kultivované vystúpenie. Samozrejme, že vo vystúpení sa nedá dotknúť všetkých otázok a vecí, lebo tento rezort je dosť široký, ale ja by som ťa doplnil o pozemkové úpravy, o túto problematiku, pretože v rámci stretnutí aj so starostami, predovšetkým napríklad oravského regiónu som sa oboznámil s ich názorom a stanoviskom, aby sa zo strany kompetentných štátnych orgánov, predovšetkým ministerstva pôdohospodárstva riešilo aj dokončenie verejných obstarávaní komplexných pozemkových úprav. Toto je veľký problém v rámci Slovenska a v rámci regiónov a reálne si musíme povedať, že sa musí čo najskôr naštartovať proces vykonávania komplexných pozemkových úprav na celom území Slovenskej republiky v rámci vládou prijatej slovenskej, vládou prijatej koncepcie na návrh opatrení na urýchlené riešenie komplexných pozemkových úprav na Slovensku. Napríklad ja by som z praxe povedal príklad obce Rabča, ktorá má katastrálne územie, ktoré bolo jedno zo 168 schválených katastrálnych území, na ktorom vláda Slovenskej republiky schválila proces komplexných pozemkových úprav, a začiatkom, v roku 2020 malo nasledovať druhé kolo obstarávania, tzv. mikrotendre, a to súťaž medzi už vybratými skupinami dodávateľov o konkrétne projekty pre jednotlivé katastrálne územia. No toto prebehlo v stredoslovenskom regióne len asi na 10 najmenších katastrálnych územiach a na ostatných 150 nie. Čiže tu vidíme aj ten marazmus, ktorý pokračuje ešte z ministrovania pani ministerky Matečnej, to si musíme povedať otvorene. Škoda, že tu nie je aj pán minister, pretože vyslovene chcem prízvukovať a povedať mu, aby doriešil novelu o pozemkových úpravách, ktorá by do praxe zaviedla niektoré veľmi dôležité princípy na vylepšenie, čo sa týka rýchlejšieho a kvalitnejšieho vykonávania pozemkových úprav. Na margo teba len toľko. Ďakujem.
Laššáková, Jana, podpredsedníčka NR SR (2014-06-04):
Pani poslankyňa Mezenská, nech sa páči.
Tomčo, Štefan, poslanec NR SR (2011-12-14):
Ďakujem za slovo, pán predsedajúci. Pani kolegyne, páni kolegovia, súhlasím, že problematika zdravotníctva je vážny problém, ktorý je dlhodobo neriešený, a so spôsobom, ako lekárske odbory doslova vydierajú slovenských občanov, s tým ja súhlasiť nemôžem a je to pre mňa neprijateľné. No povedzme si pravdu, nátlakom žiadať navýšenie platov lekárov za rok a niečo o 700 eur, to si Slovensko jednoducho nemôže dovoliť. Na to nemáme peniaze a nie je to ani systémové riešenie. Možno ale štrajk lekárov by mal naštartovať spoločnosť k tomu, že treba urobiť nejaký audit, teda vyhodnotenie, či politici za to celé obdobie od revolúcie delia spoločné peniaze občanov v prospech bežných občanov, alebo sledujú hlavne svoje osobné záujmy. Ja chápem, že lekári chcú viac peňazí, ale to si zaslúžia aj ostatní zdravotníci, učitelia, pracovníci sociálnych služieb, opatrovatelia, ale hlavne dôchodcovia, ktorí poberajú tie najnižšie dôchodky. Kto im tie peniaze má priniesť? Drobní podnikatelia? To asi ťažko. Každá vláda totiž sľubuje zlepšovanie podmienok pre ich podnikanie a realita je taká, že väčšina tých malých prežíva na hrane, a všetky vlády iba žmýkajú. Stále sa mení množstvo zákonov, ktoré sa týkajú podnikania, a vyznať sa potom podnikatelia nemajú šancu. Dostávajú potom rôzne pokuty a tieto pokuty, samozrejme, končia v štátnej kase. Ale kam tie peniaze zase idú? Bežní ľudia by povedali, vám, vám politikom, rozbujarenému – a preplneným štátnym ministerstvám – štátnemu aparátu, ale aj cez diery v zdravotníctve často končia peniaze vo vreckách rôznych záujmových skupín. A ešte, a hlavne nezaslúžene, si myslím, končí veľká časť peňazí vo vreckách a nezaslúžene u Rómov, ktorí si myslia, že gadžovia sú povinní na nich robiť. Rómom sme dali dokonca priestupkovú imunitu, možno aj vyššiu, ako majú poslanci. Róma chytia v autobusovom prostriedku, nič sa mu nestane, má imunitu. Urobí priestupok, nič sa mu nestane, nemôžu mu siahnuť na sociálne dávky. Prečo som tieto veci tu naniesol? Lebo si myslím, že nie iba systém v zdravotníctve je chorý, ale choré je financovanie nášho celého štátu, a to za celé to obdobie, za posledných dvadsať rokov. Myslím si, že treba urobiť fakt audit celej spoločnosti, celého financovania, samozrejme, aj vrátane zdravotníctva. Ďakujem.
Bugár, Béla, podpredseda NR SR (2011-03-25):
Ďakujem. Teraz dávam slovo spoločnej spravodajkyni z výboru pre financie a rozpočet pani poslankyni Zuzane Aštaryovej, nech sa páči.
Kuffa, Štefan, poslanec NR SR (2021-11-04):
Musíš sa, kolega, znovu prihlásiť faktickou, aby si dopovedal na mikrofón, čo si chcel. Vážené kolegyne, kolegovia, dovoľte mi niekoľko slov. Áno, naťahuje sa tento čas. My to veľmi dobre vieme, lebo ste rozhádaní v rámci koalície. Však, chvalabohu, že to tak je. Dal by Pánboh, aby sa tento návrh zákona neprijal. Ale predsa len to vnímam ako veľký, veľkú zmenu od prvého čítania po to druhé čítanie, lebo som rád, že aj koaliční, medzi koaličnými poslancami našli sa poslanci, ktorí pochopili tému, uchopili ju, doštudovali si tie veci a pochopili tie veci, o čo tu vlastne ide. V zásade tak, ako tu už, poviem to takto, myslím si, že nie je tu nikto v pléne Národnej rady, ktorý by bol proti ochrane prírody alebo proti životnému prostrediu. Neviem si to ani dostatočne predstaviť, že by to tak bolo. Ale to, že máme inú predstavu na tú istú vec, veď to je dobre, o tom je parlamentarizmus. Pán Šíbl, ja som sa aj v tej faktickej vám ospravedlnil, ľudsky ja vás nechcem uraziť, viete, ale to, čo ste vystúpili, ja sa budem k tomu ako vyjadrovať, lebo doposiaľ ja som vás nev... vôbec nevnímal. Keby sa ma pýtali, že či mám takého kolegu, že Šíbl, ja by som pozeral, prosím ťa pekne, to takého človeka ja nepoznám, no nebyť toho tuná, pán Šíbl, čo ste tuná odprezentovali. Ale viete, ja som tu kolegu Martina Čepčeka povzbudzoval, prihlás sa do rozpravy, a on hovorí, že nevie, nerozumie tej téme. Ale to je výsostne, bytostne školská téma. My keď raz budeme mať tú možnosť, aby sme aj ovplyvnili vôbec aj to napredovanie Slovenskej republiky – pán predseda, počúvajte aj vy dobre –, zredukujeme vysoké školy o dve tretiny. Nám tu stačí úplne jedna tretina. Toto, čo tu my máme, to už nie sú ani vysoké školy, ale to sú pseudovysoké školy. Potom proste máme aj takýchto v úvodzovkách univerzitných profesorov, ktorí sa takto tvária. Chrlíme tuná jak na mlynčeku vysokoškolsky vzdelaných ľudí, ktorí idú do ulíc, a oni až sa hrdia, že aké oni majú vzdelanie. Ale keď ich profesor sa pýta, že aká má byť porastová mapa, oni nevedia na to odpovedať. Tak tu je čo, úroveň základnej školy? Tak to kam sme to ako padli? Alebo ja keď som tak dával pozor, pán Šíbl, vy asi dokážete vytvoriť takú bariéru, a aby ste chránili súkromné pozemky, a to ste povedali, že veď si to pozrite v tom svojom trojhodinovom prejave, že tí škodcovia aby do súkromných lesov nešli. (Ruch v sále.) Mišo, nevyrušuj teraz. Pán predseda... (Rečník sa obrátil k predsedníckemu pultu, prerušenie vystúpenia predsedajúcim.)
Hort, Milan, podpredseda NR SR (2010-10-14):
Vážené panie poslankyne, vážení páni poslanci, prajem príjemné popoludnie. Keďže je štvrtok, a ten je vyhradený popoludní na hodinu otázok , túto v tejto chvíli otváram. Srdečne vítam na rokovaní pani predsedníčku vlády, pani Ivetu Radičovú, členov vlády. Chcem konštatovať, že poslanci položili do včera do 12. 00 hodiny 26 otázok na predsedníčku vlády a na členov vlády 44 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále sa neodpovedá. Prosím teraz pani predsedníčku vlády, pani Ivetu Radičovú, aby oznámila, kto z členov vlády bude odpovedať na otázky za neprítomných členov vlády. Pani predsedníčka, nech sa páči, priestor pri rečníckom pulte patrí vám.
Hort, Milan, podpredseda NR SR (2011-06-29):
Ďakujem pekne. Pán spravodajca? (Reakcia spravodajcu.) Nepotrebuje vystúpiť na záver, a preto prerušujem rokovanie o tomto bode programu. Pokračujeme v rokovaní ďalším návrhom vládneho zákona, ktorý je z dielne pána podpredsedu vlády a ministra dopravy. Je to vládny návrh zákona o riadení bezpečnosti pozemných komunikácií a o zmene a doplnení niektorých zákonov . Prerokovávať ho budeme v druhom čítaní. Návrh má tlač 350 a spoločná správa výborov je ako tlač 350a. Spravodajcom je pán poslanec László Solymos, ktorého žiadam, aby sa pripravil. Nech sa páči, pán podpredseda vlády.
P. Hrušovský, predseda NR SR: (2004-05-14):
Skončili, ste pán poslanec? Nech sa ti páči.